
flacc scriptura situ librorum adiumento ac calamo festinante 
et trepidante extemplo exarata et typis data, stricte con- 
gruit cum autographo in Regia Studiorum Universitate as- 
servato erratis haud correctis. 

Exemplaria sigillo Regiae Universitatis non munita ac a 
candidatis tion inscripta, tunquam adulterata habentur. 

DE VENENIS IN GENERE , EORUMQUE DIFFERENTIIS AB 
AGENDI MODIS DESUMPTIS. 




%<|uum de venenis in genere , eorumque diffe- 
rentiis ab agendi modis desumptis , disserere de- 
berem , haud exordia exarare , verum tantummo- 
do methodum patefacere , qua notiones ad hanc 
thesin spectantes exponere debeam , operae pre- 
tium arbitratus sum. Hinc a veneni definitione 
exordiar , et deinde quod ad venena in «genere 
spectat , breviter declarabo ; postremo de vene- 
norum differentiis ab agendi modis desumptis ver- 
ba faciam. 



* 


Ik finitio veneni. 

Venena sunt aliquae substantiae vel a regno 
minerali , vel vegetabili, vel animali depromptae, 
simplices vel compositae , quae etiam minimis 
quantitatibus ingestae , vel aliter corpore ingres- 
sae , aut mortem , aut periculum vitae afferunt. 

Natura venenorum. 

Nemo profecto est qui ignorat originem et 
naturam venenorum esse variam : alia enim sunt 
corrosiva , quia vel fxydis metallicis , vel acidis 
acribus , vel salibus corrosivis constant : alia ad- 
stringentia , alia narcotica propter peculiaria prin- 
cipia vel alcaloides, quae in eis continentur : alia 
composita sunt principiis specificis vel ignotis vel 
parum notis. 

Sunt qui venena sponteT oriri posse arbitran- 
tur. Si chimicas compositiones spontaneas nobis- 
que ignotas supponunt , unde venenorum evolu- 
tio? Nostris temporibus non immerito haec opi- 
nio refutatur , quia huius rei demonstratio fieri 
haudquaquam potest. Confiteri nimirum debemus, 
quod humores acres et corrupti , uti bilis et alii 
aliquando corpus irritant ac perturbant ; sed sym- 
ptomata non confundenda sunt cum iis quae ad 
veneficium perlinent. 

His positis venena sunt stimuli textis organi- 
cis haud affines , qui interdum irritant , interdum 
inflammant, interdum vim nervorum imminuunt 
vel avertunt ; interdum humorum fusionem in- 
ducunt, adeo ut serius ocius vitam extinguunt. 

Venenorum symptomata. 

Cum aliquod venenum corpus ingressum sit, 
nonnulla symptomata patefacit , eaque varia esse 
omnes noscunt , secundum veneni speciem, alias- 
que circumstantias , de quibus verba faciamus. 

In primis dolores ventriculi ac intestinorum, - 
anxietates , vomitus , dejectiones ventris , quibus 
materiae mucosae, serosae ac sanguineae egeruntur, 
'spirandi difficultas, vox imminuta , tremores ap- 
parent. His accedunt convulsiones , totius corpo- 
ris debilitas , extrema frigida ac livida , maculae 
nigrae in facie , nec non in aliis corporis parti- 
bus , vultus nigrescens , ac pallore sufful tus , vel 
hippocraticus , pulsus parvi, contracti , cutis fri- 
gidis sudoribus suffusa; et ita venena affectus vel 
convulsionibus vel gangraena correptus spiritum 
emittit. 

Symptomata veneficii per summa capita re- 
censita , varia esse solent , secundum veneni spe- 
ciem , nec non alias circumstantias , quae venefi- 
cium comitantur, Quamobrem si venena corro- 

siva fuissent , ventriculi inflammatio , dolores v 
vomitus sanguinis apparent ; si venena narcotica 
corpus inficiant , dolores capitis , coma , lethar- 
gus manifestantur ; et sic de singulis. 

Item venenorum effectus sunt plus minusve 
celeres secundum quantitatem substantiae veneficae, 
organicam constitutionem corporis , nec non di- 
spositionem ejusdem. Prae caeteris quidem habi- 
tudo perpendenda est circa actionem venenorum. 

Procul dubio est , quod aucta veneni copia 
brevi tempore animal e medio tollit; quippe vel in- 
flammationem intensiorem inducit , cui gangrae- 
na et mors superveniunt, vel principium vitae w- 
nervatione positum omnino extinguit. 

Qui debili constitutione organica ac temperie 
nervosa praediti sunt , a venenis st^tim pertur- * 
bantur , iique symptomata veneficii graviora offe- 
runt. E contra homines fortiores ac temperie san- 
guinea gaudentes , veneni actionem facilius ferunt, 
ac prae caeteris liberantur. 

Secundum corporis dispositionem et condi- 
tionem , cognitum est , quod homines abstinentia 
ciborum vel fame enervati , vel a morbis diu 
vexati , nec non qui animi pathematibus obnoxii 
fuerunt , ob nimiam corporis sensibililatem prae- 
sertim a veneficio corripiuntur. 

Habitudo prae caeteris inspicienda est in ve- 
nenorum effectibus. Omnes enim veneficiorum hi- 

storiis edocti sciunt, quod assucti parcissimo sub- 
stantiarum veneficarum usui , non periclitantur 
ex copiosioribus venenis ingestis. Physiologia hanc 
veritatem nos docet , exemplaque nobis enarrat , 
quae nota et trita sunt. 

De venenorum actione in genere . 

Quod ad venenorum actionem spectat, scien- 
dum sane est varias esse opiniones auctorum. 
Nonnulli venena noxia credunt tantummodo pro- 
pter actionem irritantem super organa , ac ob in- 
flammationem supervenientem. Haec opinio jure 
sustineri nequit ; nam plures substantiae veneficae 
homines aliaque animalia enecant , eorumque ca- 
davera sectionibus inspecta , inflammationis signa 
haud offerunt. Praesertim aliqua venena vegeta- 
bilia 9 uti acidum bydrocyanicum , digitalis pur- 
purea , et juxta Rognettae experimenta contra 
clari Orfilae opmionem , arsenicalia veneficium , 
mortemque inducunt absque inflammatione. 

Inter neotericos quidam actionem chy micam 
venenis tantummodo tribuunt. Eorum opinio est, 
quod omnia venena agunt in sanguinem , qui 
corruptus vel inquinatus proprietatum aReratio- 
nem subit , unde ejusdem fluidi defectus veneficii 
caussa evadat. 

Haud negari potest actio quorundam vcnc- 


norum in sanguine , sed sciendum quoque est . 
quaedam venena agere super texta corporis speci- 
fico et peculiari modo ; idest agunt in cerebrum , 
in nervos , in viscera ; hoc ita casu actio potest 
esse mechanica , mechanico - chimica , dinamica . 
Confitemur item sanguinem esse emporium caus- 
sarum tam morborum , quam substantiarum ve- 
neficarum , a quo in toto corpore diffunduDtur , 
et praesertim specifica et peculiari actione super 
texta quibus corpus constat. 

Inter recentiores auctores clarissimus Jacobus 
Andreas Giacominius in Patavina Universitate cli- 
nices professor, nec non Rognetta calaber Parisiis 
morans et alii arbitrantur duplicem actionem di- 
stingui deberi in venenis, nempe mechanicam vel 
mechanico - chjrmicam , et dinamicam. Prior in- 
ducit inflammationem et gangraenam ; secunda 
vero est universalis , oriturque ex diffusione sub- 
stantiae veneficae per totum corpus circulationis 
adminiculo. Praeterea Giacominius censet omnia 
medicamenta et venena assimilari textis organicis, 
unde eorum actio. 

Quoad praedictam opinionem en animadver- 
siones nostrae. Venena vel ingesta vel aliis viis 
corpore ingressa interdum actionem mechanicam 
manifestant , interdum nullam laesionem localem 
inducunt. Ex hoc secundo casu deduci potest , 
quod quaedam venena, uti acidum bydrocianicum, 

arsenicum , aliqua similia parvis dosibus propina- 
ta , actione universali dinamica interdum venefi- 
cium efficiunt nervos praesertim laedentia. Quare 
sectiones cadavericae laesiones minime patefaciunt, 
etsi veneno animal mortuum sit. 

Sectiones mortuorum in genere ex venenis va- 
rias offerunt laesiones. Ventriculus et intestina 
rubris nigrisque maculis plena; materiae putrescen. 
tes plus minus ve copiosae observantur ; ' sanguis 
colliquatus , tenuis , parte serosa abundans , mu- 
sculi rigidi interdum , et interdum molliores. 

Veneficii curationi praesto esse debemus. Si 
venenum recenter ingestura sit, illico emetica ad- 
ministranda; optima est aqua tepens , pulvis ipe- 
cacuanhae. Ubi inflammationis signa orta fue- 
rint , sanguinis missio , mucilagines , uti gumrai 
arabicum , olea , albumina , balneum, et alia hu- 
jusmodi conveniunt. 

Curatio in genere fiat secundum speciem ve- * 
neni. Quo pacto tonicis fit si veneqa deprimentia 
fuerint. Prae caeteris deveniendum ad alexiphar- 
macorum usum. 

De differentiis venenorum. 

Venena in varias sectiones distributa sunt ab 
auctoribus. Hinc nobis differentiae notandae secun- 
dum agendi modos. 

Aliqui venena diviserant in incitantia , de- 
primentia , irritantia , prout incitamentum toto 
corpori afferunt , vel debilitatem universalem, vel 
irritationem et phlogosim , vel corrosionem in 
partibus praesertim internis. 

Alii venena diviserunt in mechanica, mecha- 
nico - t hirnica, et dinamica-, sed nos Orfilae .elatu 
ses sequimur. 

f. Venena caustira rxl corrosiva. 

Oxjdurn potassii, canlhurides, arsenicalia, su _ 
blimatum corrosivum. Venena hujusmodi ingesta 
irritant , inflammationemque ventriculo intestinis» 
que inducunt , quibus communiter gangraena se- 
quitur ; uti ex sectionibus cadavericis innotescit. . 
Quare statim occurrere oportet ad praecavendos 
veneGcii effectus emeticis , ■ aliisque medica mentis 
•et alexipharmacis. 

2. Venena adstringenUa. 

Clarus auctor hoc nomine praesertim veneti» 
salurnina designat , quae corpore ingressa corru- 
gant intestina, actionemque peculiarem supra ner» 
vos vitae organicae et medullam spinalem faciunt. 
Ex his cholica saturnina, pareses, paFalyses, con- 
vulsionesque oriuntur. 

3. Venena aeria. 

Venena acria illa sunt quae alcaloides vel 
principia irritantia varia continent , uti scilla , 
digitalis purpurea , ranunculus sceleratus , r. acris, 
rhus radicans , r . toxicodendron , aliquae fungorum 
species. Haec venena ingesta irritant , ardoremque 
ventriculo , intestinis , nec non renibus afferunt ; 
quibus organis inflammationem interdum inducunt 
et interdum debilitatem universalem. 

> 4. Venena tiareotica. 


Ea dicuntur quae actionem peculiarem ad 
cerebrum dirigunt. Principia narcotica sive stu- 
pefacientia sanguinis affluxum sive congestionem 
praedicto organo inducunt. Opium e jusque com- 
posita , nicotiana , atropu mandragora , beilado- 
na , hyosciamus , aconitum ad hanc sectionem 
pertinent. Symptomata quae a veneficio narcoti- 
corum oriuntur, sunt rubor faciei , coma, lethar- 
gus , somnus praeter naturam. Ea venena apople- 
xiam facillime inducunt. Quare in cadaverum se- 
ctionibus , cerebri venae sanguine turgentes obser- 
vantur, effusionesque serosae in cerebro. Occurren- 
dum sanguinis missionibus , antiphlogislicis , et 
praesertim affusionibus aquae et aceti. 

Haec venenorum seclio complectitur eas spe- 
cies quae actionem praecipuam supra medullam 
spinalem patefaciunt * inducuntque irritationem t 
inflammationem, dolores, convulsiones , tetanum. 
Hujusmodi sunt slrychnos nux vomica , Ignalia 
amara , Upas tieut/f , u. anthiar ; in iis strjrckni- 
na el brucina continentur , quibus debetur actio 
venefica substantiarum earundem. 

6. Venena septica. 

Haec sectio complectitur eas veneni species , 
quae actionem specificam et praecipuam in sangui- 
ne patefaciunt , uti humores venefici animalium , 
venenum viperinum , nec non licosae tarantu- 
lae , quae in Apulia morbum cou vulsi vum indu- 
cit. Has» venenorum species sanguinem corrum- 
punt , adeo ut marcor universalis, debilitas totius 
corporis , nec non haemorrhagiae spontaneae ma- 
nifestantur. His positis occurrendum est remediis 
tonicis, acidis, antiscorbuticis, aliisque similibus. 

Joanhes Terrose 

